
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 4 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ίδρυση Κέντρου Επιμόρφωσης και Δια Βίου Μά¬ 
θησης στο Εθνικό και Καποδιστριακό Πανεπιστή¬ 
μιο Αθηνών. 

2 

Ίδρυση Κέντρου Επιμόρφωσης και Δια Βίου Μά¬ 
θησης στο ΑλεξάνδρειοΤ.Ε.Ι. Θεσσαλονίκης. 

3 

Ίδρυση Κέντρου Επιμόρφωσης και Δια Βίου Μά¬ 
θησης στο Πανεπιστήμιο Αιγαίου 

4 

Ίδρυση Κέντρου Επιμόρφωσης και Δια Βίου Μά¬ 
θησης στο Αριστοτέλειο Πανεπιστήμιο Θεσσαλο¬ 
νίκης. 

5 

Ίδρυση Κέντρου Επιμόρφωσης και Δια Βίου Μά¬ 
θησης στο Τ.Ε.Ι. Δυτικής Ελλάδας. 

6 

Ίδρυση Κέντρου Επιμόρφωσης και Δια Βίου Μά¬ 
θησης στο Πανεπιστήμιο Πατρών. 

7 

Ίδρυση Κέντρου Επιμόρφωσης και Δια Βίου Μά¬ 
θησης στο Πανεπιστήμιο Ιωαννίνων. 


ΑΠΟΦΑΣΕΙΣ 

Αριθμ. 229715/Ζ1 (1) 

Ίδρυση Κέντρου Επιμόρφωσης και Δια Βίου Μά¬ 
θησης στο Εθνικό και Καποδιστριακό Πανεπιστή¬ 
μιο Αθηνών. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 48, του ν. 4485/2017 (Α'/114) 

β. Του π.δ. 70/2015 (Α7114) και του π.δ. 125/2016 
(Α7210). 

2. Το απόσπασμα Πρακτικού της Συγκλήτου του Εθνι¬ 
κού και Καποδιστριακού Πανεπιστημίου Αθηνών (συνε¬ 
δρίαση 25η/31-08-2017). 

3. Τη με αρ. πρωτ. Φ.1/Α/1522/228793/Β1/28.12.2017 
εισήγηση του άρθρου 24 του ν. 4270/2014 (Α743), όπως 
αντικαταστάθηκε και ισχύει, σύμφωνα με την οποία από 
την έκδοση της παρούσας απόφασης δεν προκαλείται 


δαπάνη σε βάρος του Τακτικού Προϋπολογισμού του 
ΥΠ.Π.Ε.Θ. ή του Κρατικού Προϋπολογισμού, αποφασί¬ 
ζουμε: 

Άρθρο 1 

Ίδρυση 

Ιδρύεται στο Εθνικό και Καποδιστριακό Πανεπιστήμιο 
Αθηνών Κέντρο Επιμόρφωσης και Διά Βίου Μάθησης 
(Κ.Ε.ΔΙ.ΒΙ.Μ).Το Κ.Ε.ΔΙ.ΒΙ.Μ αποτελεί μονάδα του Ε.Κ.Π.Α. 
που εξασφαλίζει τον συντονισμό και τη διεπιστημονική 
συνεργασία στην ανάπτυξη προγραμμάτων επιμόρφω¬ 
σης, συνεχιζόμενης εκπαίδευσης, κατάρτισης και εν γένει 
διά βίου μάθησης. 

Άρθρο 2 

Αντικείμενο - Σκοπός 

Οι βασικές αρχές και το πλαίσιο στη βάση των οποίων 
στηρίζεται η στρατηγική και οι ενέργειες του Πανεπιστη¬ 
μίου στον τομέα της Επιμόρφωσης, της Συνεχιζόμενης 
Επαγγελματικής Εκπαίδευσης και Κατάρτισης και εν γένει 
της Διά Βίου Μάθησης είναι: 

■ Η αποστολή του Πανεπιστημίου και των μελών του, 

■ Οι εξελίξεις στο συγκεκριμένο τομέα σε ευρωπαϊκό 
και εθνικό επίπεδο, 

■ Η ανάπτυξη δράσεων οι οποίες προσφέρουν υπη¬ 
ρεσίες και τεχνογνωσία χωρίς να παρεμβαίνουν στην 
αγορά και τον ανταγωνισμό, 

■ Η αυτοχρηματοδότηση των δράσεων, η βιωσιμότητα 
του Κέντρου και η δημιουργία εσόδων για το Πανεπι¬ 
στήμιο, 

■ Η δημοσιότητα των δράσεων και η δημιουργία κι¬ 
νήτρων για την αύξηση της συμμετοχής των μελών της 
ακαδημαϊκής κοινότητας στην υλοποίηση προγραμμά¬ 
των επαγγελματικής εκπαίδευσης και κατάρτισης, επι¬ 
μόρφωσης και εν γένει, διά βίου μάθησης. 

Με βάση τις προαναφερόμενες αρχές και λαμβάνοντας 
υπόψη τις ευκαιρίες που αναδύονται στο περιβάλλον 
της διά βίου μάθησης, οι βασικοί άξονες δράσης του 
Κέντρου Επιμόρφωσης και Διά Βίου Μάθησης του ΕΚΠΑ 
είναι: 

1. Ανάπτυξη Προγραμμάτων Επιμόρφωσης, Κατάρτι¬ 
σης και εν γένει Διά Βίου Μάθησης καθώς και Επιμορ¬ 
φωτικών σεμιναρίων. 

Η δραστηριότητα αυτή αφορά σε προγράμματα: α) 
επιμόρφωσης και κατάρτισης που οδηγούν σε πιστοποί- 

Τεύχος Β'4/05.01.2018 


ηση των γνώσεων και των δεξιοτήτων του ανθρώπινου 
δυναμικού, β) επικαιροποίησης και εμβάθυνσης των 
γνώσεων των αποφοίτων τριτοβάθμιας εκπαίδευσης σε 
συγκεκριμένα γνωστικά αντικείμενα της επιστήμης τους, 
γ) διεύρυνσης των γνώσεων αποφοίτων τριτοβάθμιας 
εκπαίδευσης σε διαφορετικής της δικής τους επιστήμης 
αντικείμενα, κυρίως διεπιστημονικού ενδιαφέροντος, 
δ) επιμόρφωσης του γενικού πληθυσμού ενηλίκων και 
ε) επαγγελματικής κατάρτισης εργαζομένων ιδιωτικών 
επιχειρήσεων και οργανισμών. 

2. Ανάπτυξη Προγραμμάτων εξ Αποστάσεως Εκπαί¬ 
δευσης και Κατάρτισης: 

Η συγκεκριμένη δραστηριότητα αφορά: α) στην ανά¬ 
πτυξη υποδομών, διαδικασιών και μεθόδων αξιολόγη¬ 
σης για την εξ αποστάσεως εκπαίδευση, β) στην ανάπτυ¬ 
ξη προγραμμάτων και εξειδικεύσεων που παρουσιάζουν 
ζήτηση από τους επαγγελματίες, τους πολίτες και το 
χώρο των επιχειρήσεων, γ) στην ανάπτυξη συνεργασιών 
με άλλους φορείς στον τομέα της παροχής προγραμμά¬ 
των εξ αποστάσεων εκπαίδευσης και κατάρτισης. 

3. Ανάπτυξη εκπαιδευτικού υλικού 

Το Κέντρο αναπτύσσει εκπαιδευτικό υλικό το οποίο 
χρησιμοποιείται στα προγράμματα που υλοποιεί. Επίσης, 
μπορεί να διαθέτει ή να εκπονεί πρότυπο υλικό για τρί¬ 
τους φορείς, μετά από έγκριση των αρμοδίων οργάνων. 

4. Σύναψη Προγραμματικών συμφωνιών μετις Περιφέ¬ 
ρειες και τους Δήμους, Εκπαιδευτικούς και Επαγγελμα¬ 
τικούς φορείς, Κοινωφελή Ιδρύματα, καθώς και άλλους 
Δημόσιους και μη Κρατικούς φορείς: 

Οι συμφωνίες αυτές ενδεικτικά μπορούν να αφορούν: 
α) μελέτες διάγνωσης αναγκών σχετικά με την επιμόρ¬ 
φωση, επαγγελματική κατάρτιση και εκπαίδευση ενη¬ 
λίκων, β) Υλοποίηση εκπαιδευτικών προγραμμάτων, γ) 
Συγγραφή εκπαιδευτικού υλικού, δ) υποστήριξη δομών 
και παροχή υπηρεσιών συμβουλευτικής και επαγγελ¬ 
ματικού προσανατολισμού, ε) συμβουλευτική οικογέ¬ 
νειας, στ) Διαπολιτισμική εκπαίδευση και υποστήριξη 
προγραμμάτων για ευπαθείς κοινωνικά ομάδες του 
πληθυσμού. 

5. Συμμετοχή σε Δράσεις Επιμόρφωσης Προσωπικού 
Επιχειρήσεων και Διαρθρωτικής Προσαρμογής 

Αφορά δράσεις επαγγελματικής κατάρτισης και επι¬ 
μόρφωσης των εργαζομένων επιχειρήσεων, καθώς και 
επιχειρήσεων οι οποίες εφαρμόζουν επιχειρηματικά 
σχέδια αναδιάρθρωσης. 

6. Δράσεις Υποστήριξης για την ανάπτυξη της Κοινω¬ 
νικής Οικονομίας Συμβουλευτική υποστήριξη, εκπόνηση 
μελετών και επιχειρηματικών σχεδίων και επαγγελματική 
κατάρτιση στον τομέα της Κοινωνικής Οικονομίας 

7. Πιστοποίηση Προσόντων 

Αξιοποίηση των δυνατοτήτων που δίνει η ανάπτυξη 
συστήματος πιστοποίησης προσόντων των εκροών της 
μη τυπικής και άτυπης εκπαίδευσης και κατάρτισης 

Άρθρο 3 

Οργάνωση, Λειτουργία, Διοίκηση 

Τα θέματα που αφορούν στην οργάνωση, λειτουργία 
και στη διοίκηση του Κέντρου ρυθμίζονται από τις δια¬ 
τάξεις του ν. 4485/2017 και τον Κανονισμό του, που εκ- 


δίδεται με απόφαση της Συγκλήτου, ύστερα από γνώμη 
του Συμβουλίου του Κ.Ε.ΔΙ.ΒΙ.Μ. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 229716/Ζ1 (2) 

Ίδρυση Κέντρου Επιμόρφωσης και Δια Βίου Μά¬ 
θησης στο ΑλεξάνδρειοΤ.Ε.Ι. Θεσσαλονίκης. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α.Του άρθρου 48 του ν. 4485/2017 (ΦΕΚ Α'/114) και 

β. των π.δ. 70/2015 (Α'/114) και π.δ. 125/2016 (Α721 0). 

2. Το επισυναπτόμενο στο αριθμ. ΔΦ15/6373/14-11 -2017 
(ΥΠ.Π.Ε.Θ. 204622/Ζ1/23-11-2017) έγγραφο του Αλεξάν- 
δρειουΤ.Ε.Ι. Θεσσαλονίκης απόσπασμα Πρακτικού Συνε¬ 
δρίασης της Συγκλήτου του Ιδρύματος (συνεδρίαση με 
αριθμό 4/6-10-2017-θέμα 2°), με το οποίο υποβάλλεται 
πρόταση περί ίδρυσης στο Αλεξάνδρειο Τ.Ε.Ι. Θεσσαλονί¬ 
κης, Κέντρου Επιμόρφωσης και Δια Βίου Μάθησης. 

3. Τη με αρ. πρωτ. Φ.1/Α/1519/228432/Β1 /28.12.2017 
εισήγηση της παρ. 5 ε του άρθρου 24 του ν. 4270/2014 
(Α'/143), όπως αντικαταστάθηκε και ισχύει, σύμφωνα με 
την οποία από την έκδοση της παρούσας απόφασης δεν 
προκαλείται δαπάνη σε βάροςτουΤακτικού Προϋπολο¬ 
γισμού του ΥΠ.Π.Ε.Θ., ή του Κρατικού Προϋπολογισμού, 
αποφασίζουμε: 

Άρθρο 1 
Ίδρυση 

Ιδρύεται στο Αλεξάνδρειο Τ.Ε.Ι. Θεσσαλονίκης, Κέ¬ 
ντρο Επιμόρφωσης και Δια Βίου Μάθησης (Κ.Ε.ΔΙ.ΒΙ.Μ.), 
σύμφωνα με τις διατάξεις της απόφασης αυτής και τις 
διατάξεις του ν. 4485/2017 (Α'/114).Το Κ.Ε.ΔΙ.ΒΙ.Μ. απο¬ 
τελεί μονάδα του Αλεξάνδρειου Τ.Ε.Ι. Θεσσαλονίκης που 
εξασφαλίζει το συντονισμό και τη διεπιστημονική συ¬ 
νεργασία στην ανάπτυξη προγραμμάτων επιμόρφωσης, 
συνεχιζόμενης εκπαίδευσης, κατάρτισης και εν γένει δια 
βίου μάθησης. 

Άρθρο 2 

Πλαίσιο στρατηγικής και δραστηριοτήτων 
για τη διοργάνωση εκπαιδευτικών 
και επιμορφωτικών προγραμμάτων 

Στο πλαίσιο της υλοποίησηςτης Στρατηγικής τουΤ.Ε.Ι. 
Θεσσαλονίκης, η ίδρυση του ΚΕ.ΔΙ.ΒΙ.Μ, σύμφωνα με 
τα προβλεπόμενα στο άρθρο 48 του ν. 4485/2017, έχει 
ως σκοπό: 

Τη δια βίου παροχή γνώσεων, την καλλιέργεια δεξιο¬ 
τήτων και τη βελτίωση των προσόντων του ανθρώπινου 

δυναμικού σε ένα περιβάλλον ταχύτατων και διαρθρωτι¬ 
κών μεταβολών με σκοπό την αύξηση των δυνατοτήτων 
πλήρους και ποιοτικής απασχόλησης. 

Το ΑλεξάνδρειοΤ.Ε.Ι. Θεσσαλονίκης, με την ίδρυση του 
Κ.Ε.ΔΙ.ΒΙ.Μ επιδιώκει: 

ί. Να συμβάλει στη δημιουργία ενεργών και αυτοδύνα¬ 
μων πολιτών και στην εδραίωση της ουσιαστικής συμμε¬ 
τοχής των ανθρώπων στα βασικά θέματα της κοινωνικής 
ζωής σε τοπικό εθνικό και ευρωπαϊκό επίπεδο. 

Μ. Να διευκολύνει και να εξομαλύνει την κοινωνική 
ένταξη, και την εξασφάλιση ίσων ευκαιριών, καθώς και 
την ενίσχυση της κοινωνικής συνοχής. 

Μί. Να δημιουργήσει ευνοϊκούς όρους και προϋποθέ¬ 
σεις προσωπικής ανάπτυξης και ολοκλήρωσης πολιτών. 

ίν. Να ενισχύσει τις δυνατότητες πρόσβασης στη γνώ¬ 
ση των νέων και να ανανεώσει τη γνώση, μέσω της επι¬ 
μόρφωσης των εργαζομένων και των ανέργων σε ένα 
πλαίσιο αναβαθμισμένου ακαδημαϊκού συστήματος. 

ν. Να βελτιώσει τις δεξιότητες του ανθρώπινου δυνα¬ 
μικού, ώστε να αξιοποιηθούν συστηματικά και αποτελε¬ 
σματικά στην κατεύθυνση αντιμετώπισης της ανεργίας 
προς όφελος της κοινωνίας και της οικονομίας. 

νί. Να ενισχύσει την εξωστρέφειά του, μέσα από την 
καλύτερη σύνδεσή του με την κοινωνία και την ανταπό¬ 
κριση στις ανάγκες της, στο πλαίσιο διάχυσης της γνώ¬ 
σης και παραγωγής προστιθέμενης αξίας προς όφελος 
του ευρύτερου δημόσιου συμφέροντος. 

νϋ. Να παρέχει εκπαιδευτικές υπηρεσίες σε τομείς 
άμεσου ενδιαφέροντος για τους παραγωγικούς και κοι¬ 
νωνικούς φορείς, τη διοίκηση, την αυτοδιοίκηση και την 
κοινωνία των πολιτών. 

Άρθρο 3 

Κανονισμός λειτουργίας 

Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 
στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκησή του και δεν 
προβλέπεται από τις διατάξεις του ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 229717/Ζ1 (3) 

Ίδρυση Κέντρου Επιμόρφωσης και Δια Βίου Μά¬ 
θησης στο Πανεπιστήμιο Αιγαίου. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 48 του ν. 4485/2017 (ΦΕΚ Α'/114) και 
β. των π.δ. 70/2015 (Α'/114) και π.δ. 125/2016 (Α'/210). 

2. Το απόσπασμα Πρακτικών συνεδρίασης της Συγκλή¬ 
του του Πανεπιστημίου Αιγαίου (συνεδρίαση με αριθμό 


29/26-10-2017), με το οποίο υποβάλλεται πρόταση περί 
ίδρυσης στο Πανεπιστήμιο Αιγαίου, Κέντρου Επιμόρφω¬ 
σης και Δια Βίου Μάθησης. 

3.Τη με αρ.πρωτ.Φ.1/Α/1513/227864/Β1/27-12-2017 
εισήγηση της παρ. 5 ε του άρθρου 24 του ν. 4270/2014 
(Α'/143), όπως αντί καταστάθηκε και ισχύει, σύμφωνα με 
την οποία από την έκδοση της παρούσας απόφασης δεν 
προκαλείται δαπάνη σε βάρος του Τακτικού Προϋπολο¬ 
γισμού του ΥΠ.Π.Ε.Θ., ή του Κρατικού Προϋπολογισμού, 
αποφασίζουμε: 

Άρθρο 1 

Ίδρυση 

Ιδρύεται στο Πανεπιστήμιο Αιγαίου, Κέντρο Επιμόρ¬ 
φωσης και Δια Βίου Μάθησης (Κ.Ε.ΔΙ.ΒΙ.Μ.), σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (Α'/114). Το Κ.Ε.ΔΙ.ΒΙ.Μ. αποτελεί μονάδα 
του Πανεπιστημίου Αιγαίου που εξασφαλίζει το συντο¬ 
νισμό και τη διεπιστημονική συνεργασία στην ανάπτυξη 
προγραμμάτων επιμόρφωσης, συνεχιζόμενης εκπαίδευ¬ 
σης, κατάρτισης και εν γένει δια βίου μάθησης. 

Άρθρο 2 

Αντικείμενο - Σκοπός 

Στο πλαίσιο της υλοποίησης της Στρατηγικής του Πα¬ 
νεπιστημίου Αιγαίου η ίδρυση του ΚΕ.ΔΙ.ΒΙ.Μ, σύμφωνα 
με τα προβλεπόμενα στο άρθρο 48 του ν. 4485/2017, έχει 
ως σκοπό την ανάπτυξη προγραμμάτων επιμόρφωσης, 
συνεχιζόμενης εκπαίδευσης, κατάρτισης και εν γένει δια 
βίου μάθησης, με άξονες: 

ί. την εκπαίδευση του ανθρώπινου δυναμικού (τομείς 
εργασίας και εκπαίδευσης) 

Μ. την τόνωση του χώρου εργασίας δια της καλλιέργει¬ 
ας νέων δεξιοτήτων αλλά και της απορρόφησης ερευ¬ 
νητών και ερευνητριών σε ερευνητικά και αναπτυξιακά 
έργα. 

ϋί. την παραγωγή καινοτομίας σε εθνικό, περιφερειακό 
και τοπικό επίπεδο 

ίν. την ευρύτερη συμβολή στην Παιδεία και τον Πο¬ 
λιτισμό 

ν. την τόνωση της εθνικής, περιφερειακής και τοπικής 
ανάπτυξης 

νί. την ανάδειξη των περιφερειακών και τοπικών ανα¬ 
πτυξιακών ιδιαιτεροτήτων και τη διασύνδεση με το δι¬ 
εθνές περιβάλλον 

Άρθρο 3 

Κανονισμός λειτουργίας 

Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 
στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκησή του και δεν 
προβλέπεται από τις διατάξεις του ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αριθμ. 229718/Ζ1 (4) 

Ίδρυση Κέντρου Επιμόρφωσης και Δια Βίου Μά¬ 
θησης στο Αριστοτέλειο Πανεπιστήμιο Θεσσα¬ 
λονίκης. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α.Του άρθρου 48 του ν. 4485/2017 (ΦΕΚ Α'/114). 

β.Του άρθρου 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005(Α’98) και 

γ.Των π.δ. 70/2015 (Α'/114) και π.δ. 125/2016 (Α'/210). 

2. Την πρόταση της Συγκλήτου του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
2949/16-10-2017),για την ίδρυση στο Αριστοτέλειο Πα¬ 
νεπιστήμιο Θεσσαλονίκης, Κέντρου Επιμόρφωσης και 
Δια Βίου Μάθησης. 

3. Τη με αρ. πρωτ. Φ.1/Α/1489/225147/Β1/20-12-2017 
εισήγηση, του άρθρου 24 του ν. 4270/2014 (Α'/143/τ.Α'), 
όπως αντικαταστάθηκε και ισχύει, με θέμα «Ίδρυση Κέ¬ 
ντρου Επιμόρφωσης και Δια Βίου Μάθησης στο Αριστο- 
τέλειο Πανεπιστήμιο Θεσσαλονίκης» της ΓενικήςΔ/νσης 
Οικονομικών Υπηρεσιών, Διεύθυνση Τακτικού Προϋπο¬ 
λογισμού, Μ.Π.Δ.Σ. & Π.Δ.Ε. σύμφωνα με την οποία από 
τις διατάξεις της παρούσας απόφασης δεν προκαλείται 
δαπάνη σε βάρος του Τακτικού Προϋπολογισμού του 
ΥΠ.Π.Ε.Θ ή του Κρατικού Προϋπολογισμού, αποφασί¬ 
ζουμε: 

Άρθρο 1 
Ίδρυση 

Ιδρύεται στο Αριστοτέλειο Πανεπιστήμιο Θεσσαλονί¬ 
κης, Κέντρο Επιμόρφωσης και Δια Βίου Μάθησης (Κ.Ε.ΔΙ. 
ΒΙ.Μ.), σύμφωνα με τις διατάξεις της απόφασης αυτής 
και τις διατάξεις του ν. 4485/2017 (Α'/114). Το Κ.Ε.ΔΙ.ΒΙ.Μ. 
αποτελεί μονάδα του Αριστοτελείου Πανεπιστημίου 
Θεσσαλονίκης που εξασφαλίζει το συντονισμό και τη διε¬ 
πιστημονική συνεργασία στην ανάπτυξη προγραμμάτων 
επιμόρφωσης, συνεχιζόμενης εκπαίδευσης, κατάρτισης 
και εν γένει δια βίου μάθησης. 

Άρθρο 2 

Αντικείμενο - Σκοπός 

1. Στο πλαίσιο της υλοποίησης της Στρατηγικής του 
Αριστοτελείου Πανεπιστημίου Θεσσαλονίκης η ίδρυση 
του ΚΕ.ΔΙ.ΒΙ.Μ, σύμφωνα με τα προβλεπόμενα στο άρ¬ 
θρο 48 του ν. 4485/2017, αποσκοπεί: 

α. Στην αξιοποίηση του επιστημονικού δυναμικού και 
των υποδομών του ΑΠΘ σε προγράμματα που απευθύ¬ 
νονται στην ελληνική κοινωνία και ανταποκρίνονται στις 
ανάγκες των πολιτών της για κατάρτιση, επιμόρφωση 
και εξειδίκευση. 

β. Στην εξασφάλιση της δυνατότητας να έχουν υψηλού 
επιπέδου επιμόρφωση, κατάρτιση και εξειδίκευση όσο 
το δυνατόν περισσότεροι πολίτες. 


γ. Στο άνοιγμα του ΑΠΘ στη διεθνή αγορά της εκπαί¬ 
δευσης, μέσω υλοποίησης προγραμμάτων που απευθύ¬ 
νονται σε διεθνές κοινό. 

δ. Στη συμβολή του ΑΠΘ στο γενικότερο εκσυγχρονι¬ 
σμό του εκπαιδευτικού συστήματος, στην αναβάθμιση 
της ποιότητας της εκπαίδευσης, τυπικής και άτυπης, και 
στη μείωση του κοινωνικού αποκλεισμού στην εκπαί¬ 
δευση. 

2. Οι δράσεις του Κ.Ε.ΔΙ.ΒΙ.Μ επικεντρώνονται κυρίως 
στην: 

α. Υλοποίηση προγραμμάτων δια βίου μάθησης που 
καλύπτουν ένα μεγάλο εύρος γνωστικών αντικειμένων, 
είτε μέσω κεντρικών δράσεων της πολιτείας (ΕΣΠΑ, Δια 
Βίου Μάθηση) ή της Ευρωπαϊκής Ένωσης, είτε μέσω 
πρωτοβουλιών Κοσμητειών/Σχολών/τμημάτων/Ομάδων 
μελών ΔΕΠ του ΑΠΘ. 

β. Ανάπτυξη συνεργασιών μεταξύ του ιδρύματος και 
δημοσίων ή και ιδιωτικών φορέων ή/ και Επιστημονικών 
Συλλόγων/Επιμελητηρίων, με σκοπό την ανάπτυξη πανε¬ 
πιστημιακού επιπέδου προγραμμάτων που καλύπτουν 
ιδιαίτερες ανάγκες εκπαίδευσης και επιμόρφωσης των 
εργαζομένων στους φορείς αυτούς. 

γ. Εισαγωγή και ανάπτυξη μαζικών ανοικτών διαδικτυα¬ 
κών μαθημάτων (ΜΟΟΈ5,Μ355ίνθ Οροη ΟπΙιπθ Θουτ5θ5). 

δ. Διοργάνωση συνεδρίων, ημερίδων, θερινών σχο¬ 
λείων, εκμάθηση/εμβάθυνση ξένων γλωσσών, κ.λπ. που 
αφορούν στην εκπαίδευση ενηλίκων. 

Άρθρο 3 

Κανονισμός λειτουργίας 

Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 
στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκηση του και δεν 
προβλέπεται από τις διατάξεις του ν. 4485/2017 (παρ. 13 
του άρθρου 48 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 229720/Ζ1 (5) 

Ίδρυση Κέντρου Επιμόρφωσης και Δια Βίου Μά¬ 
θησης στο Τ.Ε.Ι. Δυτικής Ελλάδας. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 48 του ν. 4485/2017 (Α'/114) 
β.Του άρθρου 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005(Α'/98) και 
γ.Των π.δ. 70/2015 (Α'/114) και π.δ. 125/2016 (Α'/210). 

2. Το επισυναπτόμενο στο αριθμ. 42007/5-12-2017 
(ΥΠΠΕΘ 220039/Ζ1/14-12-2017) έγγραφο τουΤΕΙ Δυτι¬ 
κής Ελλάδας, απόσπασμα Πρακτικού Συνεδρίασης της 
Συγκλήτου του Ιδρύματος (συνεδρίαση με αριθμό 25/ 
24-11 -2017), με το οποίο υποβάλλεται πρόταση περί 
ίδρυσης στο Τ.Ε.Ι. Δυτικής Ελλάδας, Κέντρου Επιμόρ¬ 
φωσης και Δια Βίου Μάθησης. 

3. Τη με αρ. πρωτ. Φ.1/Α/1524/229569/Β1/29.12.2017 
εισήγηση της παρ. 5 ε του άρθρου 24 του ν. 4270/2014 
(Α'/143), όπως αντικαταστάθηκε και ισχύει, σύμφωνα με 
την οποία από την έκδοση της παρούσας απόφασης δεν 
προκαλείται δαπάνη σε βάρος του Τακτικού Προϋπολο¬ 
γισμού του ΥΠ.Π.Ε.Θ. ή του Κρατικού Προϋπολογισμού, 
αποφασίζουμε: 

Άρθρο 1 
Ίδρυση 

Ιδρύεται στο Τ.Ε.Ι. Δυτικής Ελλάδας, Κέντρο Επιμόρ¬ 
φωσης και Δια Βίου Μάθησης (Κ.Ε.ΔΙ.ΒΙ.Μ.), σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (Α'/114). Το Κ.Ε.ΔΙ.ΒΙ.Μ. αποτελεί μονάδα 
του Τ.Ε.Ι. Δυτικής Ελλάδας που εξασφαλίζει το συντονι¬ 
σμό και τη διεπιστημονική συνεργασία στην ανάπτυξη 
προγραμμάτων επιμόρφωσης, συνεχιζόμενης εκπαίδευ¬ 
σης, κατάρτισης και εν γένει δια βίου μάθησης. Τα εκ¬ 
παιδευτικά ή ερευνητικά ή επιμορφωτικά προγράμματα 
υλοποιούνται και σε συνεργασία με Α.Ε.Ι. ή ερευνητικά 
κέντρα της ημεδαπής, καθώς και αναγνωρισμένα ως 
ομοταγή Ιδρύματα της αλλοδαπής. 

Άρθρο 2 

Πλαίσιο στρατηγικής και δραστηριοτήτων 
για τη διοργάνωση εκπαιδευτικών 
και επιμορφωτικών προγραμμάτων 

Στο πλαίσιο της υλοποίησης της Στρατηγικής του Τ.Ε.Ι. 
Δυτικής Ελλάδας, η ίδρυση του ΚΕ.ΔΙ.ΒΙ.Μ, σύμφωνα με 
τα προβλεπόμενα στο άρθρο 48 του ν. 4485/2017, έχει 
ως σκοπό: 

α. Την αξιοποίηση του επιστημονικού δυναμικού και 
των υποδομών του Τ.Ε.Ι. Δυτικής Ελλάδας σε προγράμμα¬ 
τα που απευθύνονται στην ελληνική κοινωνία και αντα- 
ποκρίνονται στις ανάγκες των πολιτών της για κατάρτιση, 
επιμόρφωση, και εξειδίκευση. 

β. Την ενίσχυση των δεσμών του Τ.Ε.Ι. Δυτικής Ελλάδας 
με τους πολίτες και την εξασφάλιση της δυνατότητας 
να έχουν υψηλού επιπέδου επιμόρφωση, κατάρτιση και 
εξειδίκευση. 

γ. Το άνοιγμα του Τ.Ε.Ι. Δυτικής Ελλάδας στη διεθνή 
αγορά της εκπαίδευσης με τη διοργάνωση προγραμμά¬ 
των που απευθύνονται στο διεθνή περίγυρο. 

δ. Τη συμβολή τουΤ.Ε.Ι. Δυτικής Ελλάδας στο γενικότε¬ 
ρο εκσυγχρονισμό του εκπαιδευτικού συστήματος, στην 
αναβάθμιση της ποιότητας της εκπαίδευσης, τυπικής και 
άτυπης και στη μείωση του κοινωνικού αποκλεισμού 
στην εκπαίδευση. 

Άρθρο 3 

Κανονισμός λειτουργίας 

Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 


στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκηση του και δεν 
προβλέπεται από τις διατάξεις του ν. 4485/2017 (παρ. 13 
του άρθρου 48 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 229721/Ζ1 (6) 

Ίδρυση Κέντρου Επιμόρφωσης και Δια Βίου Μά¬ 
θησης στο Πανεπιστήμιο Πατρών. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 48 του ν. 4485/2017 (ΦΕΚΑ7114) και 

β. Του π.δ. 70/2015 (Α7114) και του π.δ. 125/2016 
(Α7210). 

2. Το απόσπασμα Πρακτικού της Συγκλήτου του Πα¬ 
νεπιστημίου Πατρών (συνεδρίαση 126η/10-10-2017), 
με το οποίο υποβάλλεται πρόταση περί ίδρυσης στο 
Πανεπιστήμιο Πατρών Κέντρου Επιμόρφωσης και Δια 
Βίου Μάθησης. 

3. Τη με αρ. πρωτ. Φ.1 /Α/1516/228319/Β1/28-1 2-2017 
εισήγηση του άρθρου 24 του ν. 4270/2014 (Α7143), όπως 
ισχύει, από τη Γενική Διεύθυνση Οικονομικών Υπηρεσιών 
του Υπουργείου Παιδείας, Έρευνας και Θρησκευμάτων, 
σύμφωνα με την οποία από την έκδοση της παρούσας 
απόφασης δεν προκαλείται δαπάνη σε βάρος του Τα¬ 
κτικού Προϋπολογισμού του ΥΠ.Π.Ε.Θ., ή του Κρατικού 
Προϋπολογισμού, αποφασίζουμε: 

Άρθρο 1 

Ίδρυση 

Ιδρύεται μονάδα στο Πανεπιστήμιο Πατρών με τίτλο 
«Κέντρο Επιμόρφωσης και Δια Βίου Μάθησης (Κ.Ε.ΔΙ. 
ΒΙ.Μ.) του Πανεπιστημίου Πατρών». 

Άρθρο 2 

Σκοπός - Αντικείμενο 

Σκοπός του κατά το άρθρο 1 Κέντρου είναι η διασφά¬ 
λιση του συντονισμού και της διεπιστημονικής συνερ¬ 
γασίας στην ανάπτυξη και υλοποίηση εκπαιδευτικών 
προγραμμάτων, προγραμμάτων επιμόρφωσης και συ¬ 
νεχιζόμενης κατάρτισης και γενικότερα όλων των προ¬ 
γραμμάτων σπουδών δια βίου μάθησης, δια ζώσης ή εξ 
αποστάσεως, που οδηγούν στην απονομή αντίστοιχων 
πιστοποιητικών μη τυπικής εκπαίδευσης.Ταπροσφερό- 
μενα προγράμματα αποσκοπούν στην προαγωγή της 
γνώσης, την επιστημονική κατάρτιση και την ικανοποί¬ 
ηση των γενικότερων εκπαιδευτικών και αναπτυξιακών 
αναγκών της χώρας. Διέπονται από επιστημονική συνο- 

χή και διασφαλίζουν και πληρούν τις προϋποθέσεις και 
προδιαγραφές που εγγυώνται υψηλό επίπεδο εκπαίδευ¬ 
σης, επιμόρφωσης και κατάρτισης. 

Κάθε πρόγραμμα επιμόρφωσης, συνεχιζόμενης εκπαί¬ 
δευσης, κατάρτισης και εν γένει δια βίου μάθησης, δια 
ζώσης ή εξ αποστάσεως του Πανεπιστημίου Πατρών, 
ήτοι πέραν των σπουδών πρώτου, δεύτερου και τρίτου 
κύκλου, καθώς και των αναφερομένων στην παρ. 3 του 
άρθρου 48 του ν. 4485/2017, παρέχεται αποκλειστικά 
μέσω του Κέντρου. Επιπλέον, στο Κέντρο μπορεί να ορ¬ 
γανώνονται και προσφέρονται προγράμματα δια βίου 
μάθησης και με μεθόδους εξ αποστάσεως εκπαίδευσης, 
λαμβάνοντας υπόψη τις ανάγκες ατόμων με αναπηρία 
ή/και ειδικές εκπαιδευτικές ανάγκες και εξασφαλίζοντας 
την ηλεκτρονική προσβασιμότητα των προγραμμάτων 
και στα άτομα αυτά. 

Τα προσφερόμενα εκπαιδευτικά ή επιμορφωτικά προ¬ 
γράμματα μπορεί να υλοποιούνται και σε συνεργασία 
με Α.Ε.Ι. ή ερευνητικά κέντρα της ημεδαπής, καθώς και 
αναγνωρισμένα ως ομοταγή Ιδρύματα της αλλοδαπής ή 
αναγνωρισμένα ερευνητικά κέντρα της αλλοδαπής, με 
αποφάσεις των αρμοδίων οργάνων του Πανεπιστημίου 
Πατρών, κατά τα οριζόμενα στις ισχύουσες διατάξεις και 
τον Κανονισμό του Κέντρου. 

Άρθρο 3 

Κανονισμός λειτουργίας 

Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 
στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκησή του και δεν 
προβλέπεται από τις διατάξεις του ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 229722/Ζ1 (7) 

Ίδρυση Κέντρου Επιμόρφωσης και Δια Βίου Μά¬ 
θησης στο Πανεπιστήμιο Ιωαννίνων. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α.Του άρθρου 48 του ν. 4485/2017 (Α'/114). 
β.Του άρθρου 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005(Α'/98) και 
γ.Των π.δ. 70/2015 (Α'/114) και π.δ. 125/2016 (Α'/210). 
2. Το απόσπασμα Πρακτικού της Συγκλήτου του 
Πανεπιστημίου Ιωαννίνων (συνεδρίαση με αριθμό 
1040/49/19-10-2017), με το οποίο υποβάλλεται πρότα¬ 


ση περί ίδρυσης στο Πανεπιστήμιο Ιωαννίνων, Κέντρου 
Επιμόρφωσης και Δια Βίου Μάθησης. 

3. Τη με αρ. πρωτ. Φ.1/Α/1521/228605/Β1 /28.12.2017 
εισήγηση της παρ. 5 ε του άρθρου 24 του ν. 4270/2014 
(Α'/143), όπως αντικαταστάθηκε και ισχύει, σύμφωνα με 
την οποία από την έκδοση της παρούσας απόφασης δεν 
προκαλείται δαπάνη σε βάροςτουΤακτικού Προϋπολο¬ 
γισμού του ΥΠ.Π.Ε.Θ. ή του Κρατικού Προϋπολογισμού, 
αποφασίζουμε: 

Άρθρο 1 
Ίδρυση 

Ιδρύεται στο Πανεπιστήμιο Ιωαννίνων, Κέντρο Επιμόρ¬ 
φωσης και Δια Βίου Μάθησης (Κ.Ε.ΔΙ.ΒΙ.Μ.), σύμφωνα 
με τις διατάξεις της απόφασης αυτής και τις διατάξεις 
του ν. 4485/2017 (Α'/114). Το Κ.Ε.ΔΙ.ΒΙ.Μ. αποτελεί μο¬ 
νάδα του Πανεπιστημίου Ιωαννίνων που εξασφαλίζει 
το συντονισμό και τη διεπιστημονική συνεργασία στην 
ανάπτυξη προγραμμάτων επιμόρφωσης, συνεχιζόμενης 
εκπαίδευσης, κατάρτισης και εν γένει δια βίου μάθησης. 

Άρθρο 2 

Πλαίσιο στρατηγικής και δραστηριοτήτων για τη 
διοργάνωση εκπαιδευτικών και 
επιμορφωτικών προγραμμάτων 

Στο πλαίσιο της υλοποίησης της Στρατηγικής του Πα¬ 
νεπιστημίου Ιωαννίνων, η ίδρυση του ΚΕ.ΔΙ.ΒΙ.Μ, σύμφω¬ 
να με τα προβλεπόμενα στο άρθρο 48 του ν. 4485/2017, 
έχει ως σκοπό: 

α. την υλοποίηση προγραμμάτων επιμόρφωσης, συ¬ 
νεχιζόμενης εκπαίδευσης, κατάρτισης και εν γένει δια 
βίου μάθησης, δια ζώσης ή εξ αποστάσεως (πέραν των 
σπουδών πρώτου, δεύτερου και τρίτου κύκλου). 

β. την υλοποίηση επιμορφωτικών δράσεων συνεχιζό¬ 
μενης εκπαίδευσης για τα μέλη της ακαδημαϊκής κοινό¬ 
τητας του Πανεπιστημίου Ιωαννίνων. 

Το Κ.Ε.ΔΙ.ΒΙ.Μ του Πανεπιστημίου Ιωαννίνων, αποτελεί 
τη μονάδα που εξασφαλίζει το συντονισμό και τη διε¬ 
πιστημονική συνεργασία στην ανάπτυξη των εν λόγω 
προγραμμάτων. 

Τα εκπαιδευτικά ή επιμορφωτικά προγράμματα του 
Κ.Ε.ΔΙ.ΒΙ.Μ του Πανεπιστημίου των Ιωαννίνων, μπορούν 
να υλοποιούνται και σε συνεργασία με Α.Ε.Ι. ή ερευνη¬ 
τικά κέντρα της ημεδαπής, καθώς και αναγνωρισμένα 
ως ομοταγή ιδρύματα της αλλοδαπής, με απόφαση του 
Πρυτανικού Συμβουλίου, ύστερα από εισήγηση του Συμ¬ 
βουλίου του Κέντρου. 

Επίσης το Κ.Ε.ΔΙ.ΒΙ.Μ. του Πανεπιστημίου Ιωαννίνων, 
μπορεί να οργανώνει τα προγράμματα δια βίου μάθησης 
και με μεθόδους εξ αποστάσεως εκπαίδευσης, λαμβά¬ 
νοντας υπόψη τις ανάγκες ατόμων με αναπηρία ή/και 
ειδικές εκπαιδευτικές ανάγκες και εξασφαλίζοντας την 
ηλεκτρονική προσβασιμότητα των προγραμμάτων και 
στα άτομα αυτά. 

Αρμόδιος για το σχεδίασμά, την οργάνωση και την 
υλοποίηση κάθε έργου και προγράμματος επιμόρφωσης, 
κατάρτισης, συνεχιζόμενης εκπαίδευσης και εν γένει δια 
βίου μάθησης είναι ο οικείος επιστημονικός υπεύθυνος 
κάθε έργου. 







Τεύχος Β'4/05.01.2018 

Άρθρο 3 

Κανονισμός λειτουργίας 

Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 
στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκησή του και δεν 


προβλέπεται από τις διατάξεις του ν. 4485/2017 (παρ. 13 
του άρθρου 48 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4/05.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























